stanford-oval/wikipedia huggingface dataset:
מעיין אדם

| --- | --- |

מעיין אדם ב-2017
 לידה:  18 במאי 1987 (בת 37) נהריה, ישראל 
 מדינה:  ישראל ישראל
 מעסיק:  קשת 12
 בן או בת זוג:  יובל צלנר (2022–?) 
 מספר צאצאים:  2
 קישורים חיצוניים
 פייסבוק:  maayan.adam.5
 טוויטר:  maayan_adam
 
פאנל במסגרת אירוע "תוכנית הניצחון הישראלי" בהנחיית מעיין אדם. (משמאל): אדם, יוסי יהושוע, אטילה שומפלבי, ויואב לימור, ינואר 2020
מעיין אדם (נולדה ב-18 במאי 1987) היא עיתונאית, פובליציסטית, מגישת טלוויזיה ושדרנית רדיו ישראלית.
ביוגרפיה

אדם נולדה וגדלה בנהריה, לאב שעלה מארגנטינה, ולאם צברית ממוצא רומני, כבת בכורה ולה אח ואחות קטנים. אביה ואמה הקימו יחד חברת כוח אדם. בנעוריה, הוריה התגרשו.
לפני הגיוס, עשתה שנת שירות (ש"ש) בגרעין תיאטרון ואמנות. לאחר מכן, התגייסה לצה"ל לחיל החימוש ושירתה כקצינה במשך כשנתיים. עברה לדובר צה"ל, הייתה קצינת בקרה ומעקב בלשכתו של אבי בניהו, ועם עזיבתו, מונתה לראש לשכתו של הדובר החדש, יואב (פולי) מרדכי.
בשנים 2013–2015 הייתה יועצת התקשורת והדוברת של יו"ר מפלגת "קדימה", שאול מופז.
בשנת 2015, לאחר פרישתו של מופז מהפוליטיקה, שימשה מ"מ-יועצת התקשורת והדוברת של שר העלייה והקליטה זאב אלקין. בהמשך, במשך כשנה, הייתה יועצת התקשורת ודוברת שרת התרבות והספורט מירי רגב.
בשנת 2017 השתתפה בקמפיין למותג "תכשיטי צבאן", החלה לכתוב טור קבוע עבור "ישראל היום" בדיגיטל ובפרינט, ולוהקה כפאנליסטית קבועה בתוכנית "אקטואליות" ברשת 13, בהנחיית שרון כידון.
מינואר עד אוקטובר 2018 הגישה את תוכנית הבוקר ברדיו גלי ישראל. בתור עיתונאית ומגישה, חשפה כי גורמים קואליציוניים ביקשו מח"כ יהודה גליק להגיע לכנסת להצביע על חוק המרכולים בזמן שישב שבעה על מות רעייתו.
קריירה

מיולי 2018 מגישה פינה בתוכנית "חי בלילה" בקשת 12, ומשמשת כפאנליסטית בתוכנית "חדשות הבוקר".
ב-23 ביוני 2019 החלה להנחות את התוכנית "24 בצהריים" בערוץ 24, לצד גל אוחובסקי ועדי לאון.
ביוני 2021 החלה להגיש לצד אבי קורניק את העונה השנייה של מגזין התרבות "מה הלוז" בקשת 12.
ביולי 2021 החלה להגיש תוכנית רדיו ב-103fm.
בסוף ינואר 2023 החלה להגיש את תוכנית האקטואליה "מדברות על זה" עם דנה גרוצקי בגזרת הצהריים של ערוץ 12.
בפברואר 2024 השיקה את מיזם "mami – מה משתלם" ורתמה אליה מפורסמים נוספים תחת המותג המציע קופונים והנחות.
קריירה > השתתפות בתוכניות מציאות טלוויזיניות

בשנת 2017 השתתפה בעונה השמינית של תוכנית המציאות "הישרדות" בערוץ 2 של רשת. אדם העפילה לגמר והגיעה למקום השני ונבחרה בהצבעת הקהל בבית לתואר "חביבת הקהל".
בשנת 2022 השתתפה בעונה השמינית של "רוקדים עם כוכבים", העפילה לגמר וסיימה במקום השלישי.
ב-2023 השתתפה בתוכנית ״המטבח המנצח VIP” עם אמה, יונה.
באפריל 2024, החלה להגיש בימי שישי תוכנית בשם "חיים ומעיין" יחד עם חיים אתגר בקשת 12.
בספטמבר 2024, עלתה לשידור העונה האחת עשרה בסדרה מחוברים, בהשתתפותה.
חיים אישיים

אדם גרושה מבעלה הראשון.
אדם הייתה בזוגיות עם המוזיקאי שגיא ברייטנר אמן ביטבוקס אותו הכירה בתוכנית "הישרדות", ולאחר מכן בזוגיות עם הסופר אסיף אלקיים.
מ-2022 אדם בזוגיות עם חבר הכנסת לשעבר יובל צלנר, גרוש ואב לבת אחת, ולהם שתי בנות משותפות.
אחותה הקטנה, מפל אדם, נרצחה בטבח במסיבה ברעים במתקפת הפתע על ישראל ב-7 באוקטובר 2023. לזכרה כתבה מעיין שיר שיצא כחודש לאחר הירצחה הנקרא על שמה "מפל" ובוצע על ידי מירי מסיקה.
ב-7 בספטמבר 2024, אדם חשפה כי התגלה גידול בבטנה כסרטן נדיר בשחלה. הגידול התגלה לאחר שציסטה חריגה בבטנה לא נעלמה אחרי לידת בתה השנייה.
אדם מתגוררת ברמת אביב שבתל אביב.
הערות שוליים

1 2  אלון הדר, רק רוצה לשרוד, באתר ynet, 10 במאי 2017
↑  אפרת וכטל, מעיין אדם קוטפת קמפיין, במדור "פנאי פלוס" באתר ynet‏, 5 ביוני 2017
↑  יקי אדמקר‏, השר דרעי הודה: התייעצתי עם רב כדי לאפשר לגליק להצביע בשבעה, באתר וואלה, 2 בינואר 2018
↑  בוקר טוב רסקין, בוקר טוב מעיין, באתר וואלה, 17 ביולי 2018
↑  גיל משעלי, ‏"מדברות על זה": התוכנית החדשה של מעיין אדם ודנה גרוצקי, באתר ‏מאקו‏, 11 בינואר 2023
↑  קרן נתנזון ויץ, מעיין אדם על גמר הישרדות: "אותי בחרו מיליון וחצי איש", באתר ynet, 17 בספטמבר 2017
↑  בר זגה, מעיין אדם על האימהות: "אני בכזה היי - ששום דבר לא קשה לי. אני אומרת תודה גם אם אני ערה כל הלילה", במדור "פנאי פלוס" באתר ynet‏, 11 ביוני 2023
↑  יפעת הללי אברהם, ‏מעיין אדם ילדה בת, באתר ‏מאקו‏, 3 באפריל 2023
↑  לילך מרקוביץ', ‏זה קרה: מעיין אדם ילדה בת שנייה, באתר ‏מאקו‏, 14 ביוני 2024
↑  מפל, אחות של מעיין אדם, נרצחה במסיבה ברעים: "היא לא זזה עד שמחבלים ביצעו בה וידוא הריגה", באתר ‏מאקו‏, 9 באוקטובר 2023
↑  לילך מרקוביץ', ‏מעיין אדם חושפת: "הגידול הוא סרטן נדיר בשחלה. אני אופטימית", באתר ‏מאקו‏, 7 בספטמבר 2024
קאלוש

ערך זה עוסק בעיר באוקראינה. אם התכוונתם ללהקה אוקראינית, ראו .
קאלוש (באוקראינית: Калуш; בפולנית: Kałusz; ביידיש: קאליש) היא עיר במחוז איוואנו-פרנקיבסק, אוקראינה, בה התקיימה עד השואה קהילה יהודית גדולה.
תולדות היישוב

האזכור הראשון של העיר הוא משנת 1437, אז הייתה חלק מממלכת פולין. בשנת 1549 קיבל היישוב זכויות עיר. כבר אז העיר הפכה למרכז לתעשייה כימית, כאשר אחד המוצרים העיקריים שיוצרו בה היה חנקה.
בשנת 1595, כשהיו בעיר מ-55 בתים, היא נבזזה בידי טטרים מחצי האי קרים. בשנת 1672 נערך בעיר קרב בין צבאו של יאן סובייסקי לטטרים, ושלוש שנים מאוחר יותר נערך בה קרב נוסף, בין הפולנים לטורקים. בשנת 1772, בזמן חלוקת פולין הראשונה, עברה קאלוש לידיה של האימפריה האוסטרו-הונגרית, ונשארה בשליטתה עד 1918, אז עברה לידיה של הרפובליקה הפולנית השנייה.
בשנת 1939 העיר נכבשה על ידי הצבא האדום, ועברה לידיה של ברית המועצות. בין 1941–1944 הייתה העיר תחת כיבוש גרמני, ולאחר מכן חזרה לידיה של ברית המועצות. לאחר התפרקות ברית המועצות, העיר נכללה בשטח אוקראינה.
יהודי קאלוש

יהודים נזכרים בקאלוש מאמצע המאה ה-16.  אחד מרבני העיר הבולטים היה רבי יעקב לורברבוים, המפורסם בשם ספרו "נתיבות המשפט". גם רעו רבי אריה לייב הלר, המפורסם בשם ספרו "קצות החושן", נולד בעיר. כמו כן, בעיר נוסדה חסידות קאליש ממשפחת שושלת פרמישלאן.
בין מלחמות העולם נמנו בעיר כ-4,000 יהודים, מתוך כ-6,600 תושבים, והתקיימו בה פעילות ציונית ענפה, ומוסדות דת, חינוך ותרבות יהודיים. פעילות זו נאסרה עם כיבוש האזור בידי הסובייטים בספטמבר 1939.
יהודי קאלוש > בשואה

עם כיבוש העיר בידי הגרמנים, ב-2 ביולי 1941, הוטלו על יהודיה גזירות שונות, ובהן חובת ענידת סרט זרוע וחובת ביצוע עבודות כפייה, במסגרתן התעללו השוטרים האוקראינים ביהודים, ואף ביצעו בהם מעשי רצח.
באוגוסט 1941 נרצחו כ-380 יהודים משכילים מהעיר. בחודש שלאחר מכן רוכזו בעיר יהודים מיישובי הסביבה, תוך שרבים מהם נרצחו בדרך בידי איכרים אוקראינים. באוקטובר 1941 נרצחו כמה מאות יהודים מהעיר ביער סמוך, ובמרץ-אפריל 1942 נרצחו יהודים נוספים רבים מהעיר בשטח בית העלמין היהודי המקומי וביערות הסביבה.
באביב 1942 רוכזו יהודי העיר ויישובי סביבתה בגטו שהוקם בה, אשר מספר יושביו הגיע לכ-5,600 איש. רבים מהם מתו כתוצאה מרעב וממגפות.
בין ה-15 ל-17 בספטמבר 1942 נערכה בגטו שבעיר אקציה גדולה, בה שולחו רוב יושביו לסטניסלבוב, ונרצחו שם. עד תחילת נובמבר 1942 חוסל סופית גטו קאלוש.
מכ-4,000 יהודי קאלוש שרדו את השואה מספר מצומצם של יהודים, ואלו לא שבו להשתקע בה.
ערים תאומות

ארצות הברית גרנד פריירי, טקסס, ארצות הברית
סרביה באצ'קה פאלאנקה, סרביה
Let's Play Cherry Bullet

Let's Play Cherry Bullet (בעברית: בואו נשחק צ'רי בולט) הוא אלבום הסינגל הראשון של להקת הבנות הדרום קוריאנית צ'רי בולט. האלבום פורסם דיגיטלית ופיזית ב-21 בינואר 2019, על ידי חברת התקליטים FNC Entertainment. האלבום סינגל מכיל שלוש רצועות, בהן הסינגל המוביל "Q&A".
רקע ופרסום

ב-7 בינואר 2019, הודיעה FNC Entertainment ברשתות החברתיות שהלהקה תבצע את הופעת הבכורה שלה עם אלבום סינגל בשם Let's Play Cherry Bullet.
תמונות קונספט הכוללות כל אחת מחברות הלהקה פורסמו בין ה-8 בינואר עד ל-12 בינואר. האלבום מכיל שלוש רצועות; הסינגל המוביל "Q&A", והשירים "Violet" ו-"Stick Out". הטיזר לקליפ פורסם ב-18 בינואר, והקליפ המלא פורסם ב-21 בינואר, יחד עם הסינגל עצמו.
קידום

ב-21 בינואר, ערכה הלהקה הופעה חיה ב-YES24 לייב הול, שבגוונגג'ין-גו, סיאול, שם ביצעו את שלושת השירים שבאלבום.
ב-22 בינואר, החלה הלהקה לקדם את הסינגל המוביל, "Q&A". הן ביצעו לראשונה את הסינגל ב-"M Countdown" של Mnet, ולאחר מכן הופיעו ב-"Music Bank" של KBS, ב-"Show! Music Core" של MBC וב-"Inkigayo" של SBS.
הצלחה מסחרית

הסינגל "Q&A" דורג לראשונה במקום ה-17 במצעד שירי העולם הדיגיטליים של בילבורד.
רשימת רצועות

| מס' | שם | משך |
| --- | --- | --- |
| 1. | Q&A  | 3:26 |
| 2. | Violet  | 3:18 |
| 3. | Stick Out  | 3:00 |
| משך כולל: | משך כולל: | 9:44 |
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |
| --- | --- | --- |
|  קוריאה הדרומית | סירקל צ'ארט | 11 |
היסטוריית יציאות לאור

| אזור | תאריך | פורמט | חברת תקליטים |
| --- | --- | --- | --- |
| עולם | 21 בינואר 2019 | הורדה דיגיטלית | FNC Entertainment • Kakao M |
| קוריאה הדרומית | 21 בינואר 2019 | הורדה דיגיטלית | FNC Entertainment • Kakao M |
| קוריאה הדרומית | 21 בינואר 2019 | CD | FNC Entertainment • Kakao M |
הערות שוליים

1 2  "Let's Play Cherry Bullet". Twitter. FNC Entertainment. 7 בינואר 2019. נבדק ב-12 בנובמבר 2021. {{cite web}}:  (עזרה)
↑  "Q&A". Twitter. FNC Entertainment. 16 באפריל 2019. נבדק ב-12 בנובמבר 2021. {{cite web}}:  (עזרה)
↑  Let's Play Cherry Bullet by iTunes
↑  '데뷔' 에버글로우 "괴물신인 수식어 갖고파…신인상 욕심"
↑  Cherry Bullet Make Debut on World Digital Song Sales Chart With 'Q&A'
| צ'רי בולט |
| --- | --- | --- |
| האיון • יוג'ו • בורה • ג'יוון • רמי • צ'ארין • מאי   מירה • קוקורו • לינלין | האיון • יוג'ו • בורה • ג'יוון • רמי • צ'ארין • מאי   מירה • קוקורו • לינלין |  |
| מיני-אלבומים | Cherry Rush • Cherry Wish |  |
| אלבומי סינגל | Let's Play Cherry Bullet • Love Adventure |  |
| סינגלים | "Q&A" • "Really Really"‏ • "Hands Up" • "Aloha Oe"‏ • "Love So Sweet"‏ • "Love in Space" |  |
דיסקוגרפיה • וידאוגרפיה • פרסים ומועמדויות
| --- | --- |
בקרת זהויות :  MusicBrainz release group: 508687da-b691-40ef-b348-1a76e0579e95
שניים מקרא ואחד תרגום

| --- | --- |
 תלמוד בבלי:  מסכת ברכות, דף ח', עמוד א'
 משנה תורה:  ספר אהבה, הלכות תפילה וברכת כהנים, פרק י"ג, הלכה כ"ה
 שולחן ערוך:  אורח חיים, סימן רפ"ה
 
שניים מקרא ואחד תרגום (בראשי תיבות: שמו"ת) היא תקנה הלכתית לקרוא מדי שבוע את פרשת השבוע פעמיים בנוסח המקרא ופעם נוספת בתרגום.
מקור הדין

מקור דין זה בתלמוד הבבלי:
אמר רב הונא בר יהודה אמר רבי אמי: לעולם ישלים אדם פרשיותיו עם הצבור שנים מקרא ואחד תרגום, ואפילו 'עטרות ודיבון', שכל המשלים פרשיותיו עם הצבור מאריכין לו ימיו ושנותיו
.
הטעמים לקריאה

בגמרא לא נומקה תקנה זו, אך במפרשים הביאו טעמים שונים לה:
תרומת הדשן בדעת רבנו חננאל: כדי שיתכונן האדם לקריאת התורה בתפילת שחרית של שבת .
תרומת הדשן בדעת רבנו שמחה, ולבוש: כדי שכל אחד מישראל ילמד חמישה חומשי תורה ויהיה בקי בהם, ויסיים פעם בשנה את כל התורה.
ראב"ן: כנגד הקריאות שעתידים לקרוא בבית הכנסת: קריאת הבעל קורא, קריאת העולה לתורה והתרגום (שנקרא כיום רק בקהילות מסוימות אך בעבר נקרא בכל קהילות ישראל). לפי דבריו, מדובר דווקא בתקנה עבור מי שלא שמע את הקריאה בתורה בציבור.
חזון איש: כדי שילמד ויבין האדם את תוכנה של פרשת השבוע הקרובה.[דרוש מקור]
מטה משה: זכר לנתינות התורה השונות – בסיני ובאוהל מועד בעברית ובערבות מואב בתרגום.
מהר"ל: כנגד שלושת הרבדים בתורה – נגלה, נסתר והרובד הנעלם מעיני כל אדם.
על פי הקבלה, הסביר הרמ"ק "וצריך להשלים המלכות פרשה עם הציבור שתהיה נקשרת עם התפארת, והרי זהו סוד הייחוד הנעשה והתיקון המתתקן על ידי הקריאה שאדם קורא כשהציבור קוראים, נמצא מייחד הפרשה אשר לו המלכות עם הספירות כולם שהם ציבור"
דיני הקריאה > דרך הקריאה

בגמרא ובפוסקים אין הגבלה על הדרך בה תעשה תקנה זו. עם זאת, ישנן דעות הלכתיות שונות בסוגיה זו וכן מנהגים בקרב חלק מהעדות:
קריאת עניין (פרשה פתוחה או סתומה או מקום שנראה הפסק עניין) פעמיים ואז תרגומו, כמנהג הגר"א.
שולחן ערוך הרב הביא את מנהג הגר"א, והביא עוד מנהג לקרוא כל פסוק בנפרד פעמיים ולאחריו תרגום הפסוק, והכריע לטובת השיטה השנייה על פי מקורות הקבלה, וכן הוא מנהג התימנים. ביהדות צפון אפריקה נודע היה התרגום הערבי יהודי (השרח) בעל פה: תחילה, קריאה של פסוק אחד מן המקרא, (ולעיתים רחוקות גם תרגומו הארמי), ואחריו אמירת תרגומו לפי השרח.
קריאת כל פרשת השבוע בבת אחת.
קריאת המקרא והתרגום לתקנה זו אינה צריכה להיות קריאה מיוחדת, ועל כן מלמד תינוקות המלמד במשך השבוע מקרא או בעל קורא המכין את קריאת התורה, יוצאים בקריאתם במהלך השבוע ידי חובת תקנה זו. ישנה אפשרות לקרוא בלחש יחד עם בעל הקורא בזמן קריאת התורה בשבת ובכך לצאת ידי חובת קריאת המקרא פעם אחת. קיימת מחלוקת בין הפוסקים אם שמיעה בלבד של הקריאה מספיקה לצורך קיום חלקי של התקנה.
דיני הקריאה > זמן הקריאה

במקור הדין בגמרא נאמר כי לעולם ישלים אדם פרשיותיו עם הציבור. על כן, ההבנה המקובלת היא כי יש להסמיך תקנה זו לפרשת השבוע. וכתבו הפוסקים, שהזמן הוא החל משעה שמתפללים הציבור מנחה בשבת וקוראים את הפרשה הבאה בתורה (ובמקום שאין מניין, החל ממוצאי שבת), ועד לסעודת בוקר שבת הבאה ולכל היותר עד תפילת מנחה שלה, בה כבר קוראים את תחילת הפרשה הבאה בסדר הפרשיות. גם לאחר השבת ישנה אפשרות להשלים את הסדרה הקודמת עד יום רביעי בשבוע שלאחר מכן, או עד שמחת תורה בה מסיימים את המחזור השנתי של הקריאה בתורה. אמנם בסדר רב עמרם גאון נראה שהיה המנהג בזמן הגאונים שהיו מסדרים הפרשה מיד אחרי שחרית של שבת קודם קריאת התורה, ולפי מנהג זה דברי התלמוד לעולם ישלים פרשיותיו עם הציבור הם כפשוטם קודם שקורין הציבור בתורה.
בסדר הלימוד של חוק לישראל ישנה חלוקה של הפרשה לכמה חלקים לפי ימות השבוע. יש שנהגו להשלים את קריאת הפרשה ביום שישי, ויש שנהגו לקרוא הכל ביום שישי אחרי שחרית. מנהג חב"ד לחלק את הקריאה לשלש זמנים: ביום חמישי בערב קטע אחד, ביום שישי אחרי חצות שוב פעם את כל הפרשה מתחילה ועד סוף, וביום שבת שוב חזרו על החלק השביעי של הפרשה.
דיני הקריאה > תחליף לתרגום אונקלוס

בתקופת האמוראים הייתה שפת העם ארמית, וקריאת תרגום אונקלוס אפשרה גם לפשוטי העם להבין את הפסוקים. בתקופות מאוחרות יותר, כאשר חדלה הארמית מלשמש כשפת העם, קריאת תרגום אונקלוס לא סייעה עוד לפשוטי העם בהבנת המקרא. בעקבות כך החל פירוש רש"י לתורה להחליף את תרגום אונקלוס בחלק התרגום של תקנה זו, היות שמטרת חלק התרגום היא לסייע להבנת המקרא. לפי מנהג זה, פסוק שאין בו פירוש רש"י נקרא שלוש פעמים.
עם זאת, יש המקפידים לקרוא דווקא תרגום אונקלוס, גם כאשר שפת העם אינה ארמית, ומנמקים שתרגום אונקלוס מיוחד – אם מבחינת תוכנו ואם מבחינת לשונו – הואיל וניתן בסיני.
בשולחן ערוך נפסק כי "ירא שמיים יקרא תרגום וגם פירוש רש"י".
ישנן דעות שונות בשאלה האם תרגום לשפות לעז יכול להוות תחליף לתרגום אונקלוס לארמית. לדעת התוספות והרא"ש 'תרגום' הוא דווקא תרגום אונקלוס, אך הביאו דעה לפיה שגם תרגום לשפות לעז יכול להחשב כתרגום. הט"ז כתב כי מי שאינו מבין עברית וארמית יקרא פירוש אותו הוא מבין, כגון צאינה וראינה שנכתב ביידיש, או פירוש דומה אחר, והובאו דבריו במשנה ברורה. על פי זה יש שכתבו שגם פירוש בן ימינו יכול להוות תחליף לתרגום אונקלוס.
דיני הקריאה > עטרות ודיבון

במקור הדין בגמרא נאמר: "לעולם ישלים אדם פרשיותיו... ואפילו עטרות ודיבון". עטרות ודיבון הן המילים הפותחות של פסוק בפרשת מטות, שכולו שמות מקומות. ישנם פרשנויות שונות לגבי הבנת ההדגשה המצוינת במילים 'עטרות ודיבון'. רש"י מפרש כי במקומות שאין בהם תרגום, כגון בשמות מקומות ואנשים, יש לחזור פעם שלישית, ועל כן במקרים אלו יש לקרוא את המקרא פעם שלישית. פירוש אחר מבאר שכוונת ההדגשה היא שיש לקרוא את התרגום גם במקומות שאין הבדל משמעותי בין המקרא לתרגום, כגון בשמות אנשים ומקומות[דרוש מקור]. והתוספות פירשו שהכוונה היא שבפסוקים שבהם תרגום אונקלוס לא מוסיף דבר על לשון הפסוק, ואילו תרגום ירושלמי מוסיף – יקרא תרגום ירושלמי.
בגרסת אונקולוס ברוב החומשים הנדפסים ישנו תרגום לעטרות ודיבון אבל בתרגום לפי המסורת התימנית אין. לפי הרב עזריאל זילבר, תרגום זה הוא מתרגום ירושלמי ולא מתרגום אונקלוס המקורי. בחומש תורת חיים שבהוצאת מוסד הרב קוק ובמקראות גדולות הכתר שבהוצאת אוניברסיטת בר-אילן, התרגום מוגה על פי מסורת התימנים, ובפסוק הזה התרגום זהה ללשון המקרא.
דיני הקריאה > קריאת יום טוב והפטרות

בגמרא ובפוסקים לא הוזכרה חובה דומה לגבי קריאת פרשיות יום טוב או ההפטרות, אך יש שנהגו לקרוא גם את ההפטרות. יש המוסיפים גם את תרגום ההפטרה על פי תרגום יונתן בן עוזיאל. טעם הנוהגים לקרוא גם את ההפטרות הוא 'שמא יקראוהו למחר למפטיר ויהא בקי ורגיל בה'.
על פי הקבלה, אלו הנוהגים לקרוא תרגום על נביאים וכתובים קוראים רק מקרא אחד ותרגום אחד.
לקריאה נוספת

חיים טלבי, "להשתלשלותה של קריאת שניים מקרא ואחד תרגום", כנישתא ד, עמ' קנה–קצ.
הערות שוליים

1 2  שו"ת תרומת הדשן, שאלה כג.
↑  סימן פ"ח
↑  מטה משה, סימן תס"ד
↑  תפארת ישראל פרק י"ג.
↑  הובא בשני לוחות הברית,תורה אור, עשרת הדברות, שבת
↑  ברמב"ם, בטור ובשו"ע
↑  ספר מעשה רב, סימן נט.
↑  שולחן ערוך הרב, סימן רפ"ה, סעיף ג'.
↑  משה בר אשר, מסורות ולשונות של יהודי צפון אפריקה, ירושלים 1998, עמ' 5–7
↑  משנה ברורה, סימן רפ"ה, סעיף קטן ב'.
↑  סדר שחרית של שבת.
↑  מנהג הגר"א
↑  מנהג השל"ה והאר"י
↑  תוספות, מסכת ברכות, דף ג', עמוד א'
↑  טור ושו"ע אורח חיים סימן רפ"ה
↑  כמבואר בתלמוד בבלי, מסכת נדרים, דף ל"ז, עמוד ב'
↑  שולחן ערוך, אורח חיים, סימן רפ"ה, סעיף ב'
1 2  תוספות, מסכת ברכות, דף ח', עמוד ב', ד"ה ואפילו
↑  ברכות פרק א סימן ח
↑  משנה ברורה, סימן רפ"ה, סעיף קטן ה':: ”מי שאינו בר הכי שיבין את פירש"י ראוי לקרות בפירוש התורה שיש בלשון אשכנז בזמנינו כגון ספר צאינה וראינה וכיוצא בו המבארים את הפרשה ע"פ פירש"י ושאר חכמינו ז"ל הבנוים על יסוד התלמוד.”
↑  במאמר שניים מקרא ואחד תרגום עם פירוש בן ימינו, שפורסם באתר ישיבת הר ברכה.
↑  ספר במדבר, פרק ל"ב, פסוק ג'
↑  רש"י, מסכת ברכות, דף ח', עמוד ב' דיבור המתחיל "ואפי' עטרות ודיבון".
↑  כשיטת רש"י נראה גם בדברי הרמב"ם שכותב "ופסוק שאין בו תרגום קוראהו שלש פעמים" (משנה תורה לרמב"ם, ספר אהבה, הלכות תפילה וברכת כהנים, פרק י"ג, הלכה כ"ה).
↑  הרב עזריאל זילבר, "ואפילו עטרות ודיבון", באתר ערוץ 7, 29 ביולי 2019.
↑  רמ"א, אורח חיים, סימן רפ"ה, סעיף ז'.
↑  משנה ברורה, סימן רפ"ה, סעיף קטן י"ט.
↑  מגן אברהם, אורח חיים, סימן רפ"ה, סעיף קטן י"א.
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
סקוטי פיפן הבן

| --- | --- |

 לידה:  10 בנובמבר 2000 (בן 24) פורטלנד, אורגון, ארצות הברית
 שם מלא:  סקוטי מוריס פיפן הבן
 עמדה:  רכז
 גובה:  1.85 מטרים
 מספר:  1
 מכללה:  אוניברסיטת ואנדרבילט (2019–2022)
 דראפט:  לא נבחר, 2022
 קבוצות כשחקן
 2022–2023 2023–2024 2024–:  לוס אנג'לס לייקרס סאות' ביי לייקרס ממפיס גריזליס
סקוטי מוריס פיפן הבן (באנגלית: .Scotty Maurice Pippen Jr; נולד ב-10 בנובמבר 2000) הוא כדורסלן אמריקאי בקבוצת ממפיס גריזליס מליגת ה-NBA. הוא שיחק בליגת המכללות עבור קבוצת ואנדרבילט קומודורס. הוא בנו של שחקן ה-NBA לשעבר וחבר היכל התהילה של הכדורסל, סקוטי פיפן, ושל אישיות הטלוויזיה לרסה פיפן.
חיים מוקדמים

פיפן נולד בפורטלנד, אורגון, בזמן שאביו שיחק עבור פורטלנד טרייל בלייזרס.
מיחסיו הקודמים של אביו, יש לו ארבעה אחים חורגים מבוגרים: אנטרון, סיירה, טיילור וטיילר. אנטרון וטיילר פיפן נפטרו. מערכת היחסים של אביו עם אמו, לרסה פיפן, הולידה שלושה אחים צעירים נוספים: פרסטון, ג'סטין וסופיה.
מגיל גן ועד כיתה י', למד סקוטי בבית הספר פין קרסט בפלורידה. לפני השנה השלישית שלו משפחתו עברה לאזור לוס אנג'לס, והוא עבר לבית הספר סיירה קניון בצ'אטסוורת', קליפורניה, אשר היה לו קבוצת כדורסל תחרותית יותר. בסיירה שיחק לצד שחקני NBA עתידיים כמו מרווין באגלי, קניון מרטין הבן וקסיוס סטנלי. בשנה האחרונה שלו בתיכון, הוא רשם ממוצע של 16.3 נקודות, 4.6 אסיסטים ו-3.6 ריבאונדים למשחק ועזר לקבוצתו לזכות באליפות המדינה במחוז קליפורניה. פיפן שיחק עבור קבוצת אוקלנד סולג'רס באיגוד האתלטים החובבים. הוא התחייב לשחק בליגת המכללות עבור וונדרבילט במקום הצעות מוושינגטון סטייט, סן פרנסיסקו, קולורדו סטייט, UC סנטה ברברה והופסטרה.
קריירת מכללות

ב-20 בנובמבר 2019, פיפן קלע שיא עונתי בעונתו הראשונה עם 21 נקודות בניצחון 90–72 על אוניברסיטת אוסטין פיי. במשחק סיום העונה ב-7 במרץ 2020, הוא קלע 21 נקודות בפעם השנייה בניצחון 83–74 על דרום קרולינה. בעונתו הראשונה, פיפן רשם ממוצע של 12 נקודות ו-3.6 ריבאונדים למשחק, ונבחר לקבוצת הרוקיז של ה-SEC.
העזיבות הצפויות של שחקני NBA עתידיים כמו ארון ניסמית' וסייבן לי הביאו לציפיות גבוהות יותר ממנו בעונתו השנייה. ב-27 בדצמבר 2020, הוא קלע 30 נקודות בניצחון 87–50 על אלקורן סטייט. ב-9 בינואר 2021, רשם דאבל-דאבל ראשון בקריירה עם 18 נקודות ו-12 אסיסטים בהפסד 81–84 למיסיסיפי סטייט. ב-27 בינואר 2021, קלע 32 נקודות בהפסד 71–78 לפלורידה. בעונתו השנייה, הוא רשם ממוצע של 20.8 נקודות, 2.8 ריבאונדים ו-4.9 אסיסטים למשחק. ב-10 באפריל 2021, פיפן הכריז על מועמדותו לדראפט ה-NBA של 2021 אך שמר על זכאותו לשחק בעונה הבאה. מאוחר יותר הוא חזר לוואנדרבילט לשנת הלימודים השלישית שלו.
בעונתו השלישית, הוא רשם ממוצע של 20.4 נקודות, 4.5 אסיסטים, 3.6 ריבאונדים ו-1.9 חטיפות למשחק. הוא נבחר לקבוצת ה-All-SEC הראשונה. ב-18 באפריל 2022, פיפן הכריז על מועמדותו לדראפט ה-NBA של 2022, ובכך ויתר על זכאותו לשחק בעונה הבאה.
קריירה מקצועית > לוס אנג'לס לייקרס (2022–2023)

לאחר שלא נבחר בדראפט ה-NBA של 2022, פיפן חתם על חוזה דו-כיווני עם לוס אנג'לס לייקרס ב-1 ביולי 2022, וחלק את זמנו עם קבוצת ה-G League של הלייקרס, סאות' ביי לייקרס. בהופעת הבכורה שלו בליגת הקיץ של ה-NBA, פיפן קלע 14 נקודות, לקח 6 ריבאונדים, מסר 3 אסיסטים וחסם זריקה אחת בניצחון 100–66 על מיאמי היט.
ב-7 בספטמבר 2023, פיפן חתם מחדש עם הלייקרס על חוזה Exhibit 10, אך שוחרר ב-16 באוקטובר.
קריירה מקצועית > סאות' ביי לייקרס (2023–2024)

ב-28 באוקטובר 2023, פיפן חזר לסאות' ביי לייקרס.
קריירה מקצועית > ממפיס גריזליס (2024–נוכחי)

ב-16 בינואר 2024, פיפן חתם על חוזה דו-כיווני עם ממפיס גריזליס. ב-15 באוקטובר, החוזה שלו הוסב לחוזה רגיל לעוד ארבע שנים.
ב-2 בנובמבר 2024, פיפן קלע 12 נקודות ומסר 13 אסיסטים, שיא קריירה, בניצחון 124–107 על פילדלפיה 76'. ב-8 בנובמבר 2024, הוא השיג את הטריפל-דאבל הראשון שלו עם 11 נקודות, 10 ריבאונדים ו-11 אסיסטים בניצחון 128–104 על וושינגטון ויזארדס. הוא ואביו, סקוטי, הפכו לצמד אב-בן הראשון בהיסטוריה של ה-NBA ששניהם רשמו טריפל-דאבל. ב-23 בנובמבר 2024, הוא קלע שיא קריירה של 30 נקודות ומסר 10 אסיסטים בניצחון 142–131 על שיקגו בולס.
הערות שוליים

↑  GRIZZLIES SIGN SCOTTY PIPPEN JR. TO MULTI-YEAR CONTRACT, www.nba.com (באנגלית)
↑  Grizzlies' Scotty Pippen Jr. makes never-before-seen history with father Scottie Pippen, www.clutchpoints.com (באנגלית)
בנז'מן קונסטן

| --- | --- |

 לידה:  25 באוקטובר 1767 לוזאן, שווייץ 
 פטירה:  8 בדצמבר 1830 (בגיל 63) פריז, צרפת 
 שם לידה:  Henri-Benjamin Constant de Rebecque 
 מקום קבורה:  פר לשז 
 מקום לימודים:  אוניברסיטת אדינבורו 
 זרם:  ליברליזם, הרומנטיקה 
 עיסוק:  פילוסוף, כותב יומן, סופר, פוליטיקאי, מדען 
 מדינה:  שווייץ, צרפת 
 יצירות ידועות:  אדולף 
 בן או בת זוג:  Charlotte Constant de Rebecque (1769-1845)   מאדאם דה סטאל 
 
אנרי-בנז'מן קונסטן דה רֵבֵּק (צרפתית: Henri-Benjamin Constant de Rebecque)‏ (25 באוקטובר 1767 - 8 בדצמבר 1830) היה פילוסוף, איש מדע המדינה סופר ופוליטיקאי צרפתי יליד שווייץ.
יהדות אספהאן

| --- | --- |

יהודי אספהאן 1982
 ריכוזי אוכלוסייה עיקריים
 יהדות איראן • יהדות ספרד • קהילת יהודי טהראן
 שפות
 פרסית • פרסית יהודית • אספהאנית יהודית • עברית ישראלית • ערבית • אנגלית • צרפתית
 דת
 יהדות (כלימי)
 קבוצות אתניות קשורות
 יהדות ספרד, יהדות גאורגיה, יהדות אפגניסטן, יהדות פקיסטן, יהדות קזחסטן, יהדות קירגיזסטן
 נוסח תפילה
 נוסח הספרדים, נוסח פרס
במהלך שלטונו של עבאס שאה הראשון שגשגו יהודי פרס ברחבי ממלכת פרס, ועודדו להתיישב באספהאן, שהפכה לבירה החדשה, ואף נקראתה "ירושלים הקטנה" ו"יהודיה". לקראת סוף שלטונו היחס ליהודים נעשה קשה יותר. אנשי דת שיעים שכנעו את השאה לדרוש מהיהודים לענוד טלאי מיוחד על בגדיהם ועל כיסויי ראש מלעיגים. בשנת 1656 הורה עבאס שאה השני על גירוש כל היהודים מאספהאן בגלל האמונה שרווחה בדבר "טומאתם". רבים נאלצו להתאסלם. לאור הפסד האוצר הממשלתי את תשלום מס הגוגולת ושמועות שהמומרים המשיכו לעסוק בסתר ביהדות, בשנת 1661 התאפשר ליהודים לחזור לדתם הישנה, בעודם נאלצים לחזור לענוד את הטלאי המיוחד על בגדיהם.
בהוראת נאדיר שאה תרגם באבא בן נוראל חאקם את החומש ואת ספר התהילים מעברית לפרסית. זאת במקביל לתרגום סימולטני של הקוראן והברית החדשה לפרסית על ידי כמרים אירופאים ואנשי דת מוסלמים ועל פי בקשתו להשוואת כתבי הקודש לתרגומים עתיקים יותר.
אישים בולטים מקרב יהדות אספהאן

אישים בולטים מקרב יהדות אספהאן
ריטה
משי קלינשטיין
לירז צ'רכי
גלית דיסטל-אטבריאן
מנשה אמיר
דוד מנשרי
דוד רוקני
אסתר שקלים
ראו גם

יהדות איראן
יהדות ספרד
אספהאן
אספהאן (פרובינציה)
מערת שרח בת אשר
איראן
אסלאם שיעי
אנטישמיות מוסלמית
אנטישמיות נוצרית
הערות שוליים

↑  Littman, David (1979). "Jews Under Muslim Rule: The Case Of Persia". The Wiener Library Bulletin. XXXII (New series 49/50). p. 3
↑  "BĀBĀʾĪ BEN NŪRĪʾEL – Encyclopaedia Iranica". Iranicaonline.org. Retrieved 30 December 2017.
קו 100 לקהיר

קו 100 לקהיר (כונה גם "קו השלום") היה קו אוטובוס בין התחנה המרכזית הישנה של תל אביב לקהיר, בירת מצרים. הקו הופעל על ידי קואופרטיב אגד (בחלק מהתקופה עבר הזיכיון לחברת דן) מ-29 באפריל 1982 ועד סוף שנת 1987 על בסיס יומי, ולאחר מכן חודש משנת 1990 ועד 1996 בחלק מימות השבוע. הקו הופעל מתוקף הסכמים שנבעו מהסכם השלום בין ישראל למצרים ודעך בהדרגה עד להפסקתו בגלל חוסר רווחיות.